Anugerah Industri Muzik ke-23

Anugerah Industri Muzik ke-23 (AIM23) merupakan acara penganugerahan muzik tahunan anjuran Persatuan Industri Rakaman Malaysia (RIM) yang diadakan di Auditorium Majlis Bandaraya Shah Alam (MBSA), Selangor pada 11 September 2022. Acara ini dihoskan oleh Sherry Alhadad, Awal Ashaari dan Azad Jasmin.

Am
Anugerah Industri Muzik (AIM) kembali dianjurkan selepas lima tahun menyepi akibat masalah kewangan dan tajaan. Anugerah pada kali ini mempertandingkan sebanyak 21 kategori anugerah termasuk dua kategori baharu; ‘Lagu Cina Tempatan Terbaik’ dan ‘Lagu India Tempatan Terbaik’ dalam kategori anugerah utama. ‘Lagu Bahasa Melayu Yang Dipersembahkan Oleh Artis Luar Negara’ juga telah mengembalikan semula pada edisi kali ini. Namun begitu, kategori ‘Lagu India Tempatan Terbaik’ terpaksa digugurkan disebabkan tidak memenuhi kriteria yang ditetapkan. Jumlah penyertaan edisi kali ini membuktikan industri muzik tempatan tetap berada dalam keadaan baik selepas fasa pandemik.

Dayang Nurfaizah yang mengungguli senarai pencalonan dengan 6 pencalonan dan mendominasi hampir kesemua kategori utama menerusi album Belagu bagi dua kategori iaitu Rakaman Album Terbaik dan Kulit Single/Album Terbaik, serta dua kategori lain dalam Rakaman Lagu Terbaik dan Susunan Muzik Terbaik Di Dalam Lagu menerusi lagu ‘Tudung Periuk’ dan ‘Malam Ku Bermimpi’, diikuti oleh penyanyi Ernie Zakri dan Yonnyboii masing-masing dengan 4 pencalonan. Persaingan sengit boleh dilihat dalam senarai pencalonan untuk kategori Persembahan Vokal Terbaik Di Dalam Lagu (Lelaki Dan Wanita) yang membariskan nama-nama besar di dalam industri muzik tanahair.

Ringkasan
Bagi penganjuran AIM ke-23, pihak penganjur telah menerima 650 pencalonan bagaimanapun hanya 105 disenarai pendek bagi 21 kategori yang dipertandingkan untuk karya yang diterbitkan dalam tempoh satu setengah tahun bermula 1 Januari 2021 hingga 30 Jun 2022.

Pengerusi Persatuan Industri Rakaman Malaysia (RIM) yang juga Jawatankuasa Penganjur AIM23, Rosmin Hashim memaklumkan seramai 113 juri terbabit dalam penilaian calon dengan setiap kategori diadili antara tujuh hingga 10 pakar dalam bidang masing-masing. Juri terdiri daripada maestro muzik, Datuk Mokhzani Ismail merangkap ketua juri, selain antaranya Omar K, DJ Fuzz, Adi Priyo, Shah Slam, Datuk Syafinaz Selamat, Fauzi Marzuki, Datuk Acis, Dato' Afdlin Shauki, Mas Idayu dan Noryn Aziz.

Rosmin berkata, proses penjurian dilakukan secara terperinci dan tiada unsur pilih kasih malah andai juri mempunyai kepentingan dalam sesebuah kategori, mereka tidak akan dibenarkan duduk di kerusi berkenaan. Memilih juri serta pakar dalam bidang masing-masing juga antara keutamaan jawatankuasa bagi memastikan segala-galanya telus, begitu juga dengan kelancaran penilaian.

Bagi penilaian kategori utama iaitu ‘Rakaman Lagu Terbaik’ dan ‘Rakaman Album Terbaik’, ia dilaksanakan pada 12 Ogos 2022 disusuli penjurian kategori lain yang berlangsung pada 15, 16 dan 24 Ogos.

Kategori baru dan dikembalikan
 Lagu Pop Elektronik/Dance Terbaik
 Runut Bunyi (OST) Terbaik Di Dalam Filem/Drama
 Rakaman Lagu Terbaik
 Lagu Cina Tempatan Terbaik (kali terakhir pada 2010)
 Lagu Bahasa Melayu Terbaik yang Dipersembahkan oleh Artis Luar Negara (kali terakhir pada 2014)

Penyampai
Berikut ialah senarai artis yang muncul sebagai penyampai anugerah sepanjang majlis (mengikut turutan):

 Syamsul Yusof
 Shahir
 Mawi
 Khai Bahar
 Wany Hasrita
 Dato' Adi Putra
 DJ Fuzz
 Reshmonu
 Haniff Hamzah
 Hawa Rizwana
 Radin
 Edrie Hashim
 Pat (Candy)
 Ferhad
 Jaclyn Victor
 Noryn Aziz
 Syafinaz Selamat
 Dato' M. Nasir
 Ziana Zain

Persembahan
Berikut ialah senarai artis yang membuat persembahan sepanjang majlis (mengikut turutan):

 Nikki Palikat
 Aina Abdul
 Marsha Milan
 Ahmad Syafiq
 Aufahanie
 Rian Shain
 Iss Arffan
 Vanessa Reynauld
 Janna Nick
 Naufal & Nuha
 Kaka Azraff
 De Fam
 Keisya Levronka
 Ernie Zakri
 Hafiz Suip
 Insomniacks
 Amir Masdi
 Dato' Siti Nurhaliza
 Liza Hanim
 Ella
 Amir Masdi

Calon & Pemenang 
Perhatian: Nama pemenang ditebalkan dan diletakkan di tempat atas.

Anugerah Khas
 Lagu Paling Tinggi Distrim: "LOTUS" - ForceParkBois
 Video Muzik Rasmi Malaysia Paling Tinggi Ditonton di YouTube: "Malam Semakin Dingin" - Tajul & Afieq Shazwan
 Lagu Nada Dering Jualan Paling Tertinggi: "Adakah Ini Mimpi" - Reedzwann

Pautan luar
 Laman web rasmi

23